Arch Linux

Arch Linux je linuxová distribúcia vytvorená Juddom Vinetom, ktorej filozofiou je jednoduchosť. Judd bol inšpirovaný distribúciou CRUX Linux. Ide o takzvanú „Rolling Release“ distribúciu, podobne ako u Gentoo Linuxu kde sú aktualizácie veľmi časté v podobe uvoľnenia nových verzií balíčkov aplikácii. Je to jedna z najrýchlejších distribúcií GNU/Linuxu“.

Výhody 
Arch je rýchly, ľahký, flexibilný a jednoduchý. Toto síce nie sú veľmi príťažlivé heslá, ale sú všetky pravdivé. Arch je optimalizovaný pre procesory x86_64 (nepobeží na žiadnom nižšom čipe – i386, i486, i586, i686), ale z procesoru dostanete viacej. Je odľahčený v porovnaní s RedHatom a pod. a jeho jednoduchý návrh ho robí pohodlne rozšíriteľným a tvarovateľným do akejkoľvek podoby.

Inštalácia 
Inštalácia prebieha v textovom režime. Nie je komplikovaná, ale odlišná od iných distribúcií Linuxu (vyžaduje sa pri nej viac interakcie od užívateľa).

Správa balíčkov 
Arch je primárne založený na binárnych balíčkoch. Balíčky sú spravované správcom balíčkov Pacman, ktorý umožňuje inštáláciu, upgrade, odstránenie a dotazy balíčky. Balíčky sa vytvárajú s využitím Arch Linux Build System. Tento systém zaručuje jednoduchý proces vytvorenia a lepšiu integráciu do systému. Kompilácia je riešená podobne ako to maju FreeBSD systémy, po kompilácii vznikne binarný balíček ktorý nainštalujeme pomocou pacmana, tym je zaistená konzistentnosť systému a jeho dlhá životnost.

Balíčky Arch linuxu sa získavajú zo stromu balíčkov Arch Linuxu. Aktuálne existujú tieto hlavné repozitáre:

 Core – Obsahuje všetky balíčky, ktoré sú potrebné pre nakonfigurovanie základného systému Linux.
Extra – Balíčky, ktoré nevyžaduje základný systém. Patria sem napr. Xorg, prehliadače, prehrávače, nástroje a iné.
 Community – Tieto balíčky, ktoré vytvárajú užívatelia a spolupracovníci.
Multilib - obsahuje 32-bitový software a knižnice na spúšťanie 32-bitových aplikácií na 64-bitových systémoch.

A tieto testovacie repozitáre:

 Testing – Balíčky, ktoré môžu spôsobiť problémy po ich upgrade, podliehajú testovaniu pred oficiálnym uvoľnením.
 Community Testing – Testovacie verzie balíčkov z "Community".
 Multilib Testing – Testovacie verzie balíčkov z "Multilib".
 Gnome Unstable - Balíčky beta verzií softvéru Gnome.
 KDE Unstable - Balíčky beta verzií softvéru KDE a Qt.

Filozofia 
Arch Linux bol navrhnutý pre pokročilých užívateľov. Jeho cieľom je vytvoriť ideálny základ operačného systému. Filozofiou Žiadne konfiguračné nástroje sa podobá distribúcii CRUX, takisto vyžaduje na nastavenie systému určité znalosti. Filozofia Arch Linuxu pozostáva z týchto hlavných princípov:
 Jednoduchý, a nenáročný.
 Spoliehanie sa na GUI (grafické) rozhranie je nevýhodou pre užívateľa. Doležitým cieľom je rozšírenie vedomostí užívateľa.
 Spolupracovníci sú vítaní a želaní, ak zdieľajú ideály a koncepcie existujúcej filozofie.

Nové verzie 
Arch Linux je neustále sa vylepšujúcou distribúciou. Nové balíčky sú vydávané denne použítím správy balíčkov, preto užívatelia môžu mať svoje systémy stále aktuálne a to veľmi jednoducho. Tento spôsob aktualizácie sa volá Rolling updates. Vydania veľkých verzií Arch Linuxu sú len snímkami práve aktuálneho systému balíčkov.

Arch Linux je vyvíjaný početnou komunitou. Neobsahuje žiadne GUI konfiguračné nástroje, lebo nie sú potrebné; správa je natoľko jednoduchá že ich ani nepotrebuje. O správu balíčkov a ich závislostí sa stará program pacman, ktorý vie nie len nainštalovať všetky potrebné závislosti, ale dokonca ich aj odinštalovať (podobne ako apt systém Debianu). Táto distribúcia je celá kompilovaná na i686, čiže nedá sa spustiť na procesore nižšej rady, ako je Pentium Pro. Arch64 je 64-bitová implementácia.

ArchLinux je mimoriadne vhodný pre nasadenie na desktop, kde môže byť žiadúca vysoká aktuálnoť programov, na server však nemusí byť najvhodnejší (keďže práve neustále aktualizácie (na prípadne nestabilné verzie) balíkov nemusia byť ideálne). Balíčky v Archlinuxe sú veľmi rýchlo aktualizované, čo je výhodou pre použitie na osobných počítačoch.

Ma výborne riešenú konfiguráciu systému, väčšina nastavení je v jednom súbore /etc/rc.conf. Tato schéma je čiastočne prevzatá z FreeBSD operačného systému.

Pacman – Inštalácia 

  pacman -S balik
  #ak sú rovnaké mená v iných repozitároch
  pacman -S extra/balík
  pacman -S testing/balík
  #update balík z disku
  pacman -U
  #pridanie, ak neexistuje (naco? ked je -U)
  pacman -A (tato volba je zastaraná - deprecated)

Pacman – Zmazanie 

  pacman -R balik
  #zmazanie balíčku a aj jeho nepoužívaných závislostí
  pacman -Rs balik
  #zmazanie balíčku a aj jeho závislostí
  pacman -Rsc

Pacman – Hľadanie 

  #hľadá balík v repozitári
  pacman -Ss balik
  #všetky balíky
  pacman -Q
  #len zadaný balík a regulárne výrazy
  pacman -Qs balik
  #info o nainštalovanom balíku
  pacman -Qi balik
  #info o balíku z repozitáru
  pacman -Si balik
  #zoznam všetkých súborov zo všetkých balíkov
  pacman -Ql
  #subory len z balíka
  pacman -Ql balik
  #v akom baliku sa nachádza zadaný súbor
  pacman -Qo /path/to/a/file
  #baliky, ktoré sa nenachádzajú v repozitároch (väčšinou inštalované z AUR alebo ručne)
  pacman -Qm

Verzie

Pozri aj 
 Zoznam distribúcií Linuxu

Externé odkazy 
 Oficiálna stránka
 Oficiálne fórum (v angličtine)
 Výborna wiki
 Balíčky oficialne
 Balíčky vytvárané komunitou (AUR)
 Bug stránka
 Séria článkov Arch Linuxu na LinuxOS.sk  (slovensky)
 Oficiální stránka (anglicky)
 Wiki distribúcie (anglicky)
 Feckové stránky (anglicky)
 Wiki distribuce (česky)
 Český web o Archlinuxu (česky)
 Slovenský projektovo orientovaný Archlinux web 
 Rýchla inštalácia Archlinuxu
 Ďalší materiál na LinuxOS.sk 

Distribúcie Linuxu